ОБЯВА 

КОЦ-Русе ЕООД обявява публичен търг с тайно наддаване (неприсъствен) за отдаване под наем за срок от 3 (три) години на помещения за осъществяване на специализирана извънболнична медицинска помощ с обща площ 168,50 кв.м., ведно със съответните съпътстващи общи части на сградата (санитарни възли, коридор и др.), собственост на дружеството, находящи се в сградата на КОЦ-Русе ЕООД, гр. Русе, ул. Независимост № 2, както следва:  

1. Помещения за самостоятелно ползване:

а) Помещение /регистратура/ - 2,5 кв.м., находящо се на първи етаж, до Централния вход на КОЦ-Русе ЕООД;

б) Медицински кабинет № 6 – манипулационна – 24 кв.м., находящ се в сутерен;

в) Склад – 5 кв.м., находящ се в сутерен до Медицински кабинет № 2.

2. Помещения за съвместно ползване с КОЦ-Русе ЕООД:

а) медицински кабинет № 107, находящ се на първи етаж, до Централния вход на КОЦ-Русе ЕООД и медицински кабинет № 2, находящ се в сутерен, с обща площ 27 кв.м. - по 2 часа всеки работен ден – Понеделник, сряда и петък – от 13,30 ч. до 15,30 ч., Вторник и четвъртък - от 14,30 ч. до 16,30 ч.

б) помещения за образна диагностика № 20, 22 и 27 заедно с медицински кабинет № 21 – с обща площ 110 кв.м., находящи се на първи етаж – вторник от 14,30 ч. до 18,30 ч. 

Не се допуска промяна предназначението на имота. 

Начална тръжна месечна наемна цена – 150,00 евро. В наемната цена са включени стопанските разходи за консумираните през месеца ел.енергия, топлоенергия, вода, почистване на коридор, охрана. 

Изисквания към кандидатите – До участие в публичния търг се допускат кандидати, които нямат непогасени парични задължения към Община Русе и КОЦ-Русе ЕООД. 

Начин на плащане - Наемната цена се заплаща до 10–то (десето) число на месеца, за който се отнася съответното плащане, по банков път, след издаване на фактура.
Стъпка за наддаване при предложена еднаква най-висока цена от повече участници – При предложена еднаква най-висока цена от повече участници, търгът продължава между тях с явно наддаване, като наддаването започва от предложената цена и със стъпка на наддаване - 10 на сто от началната тръжна цена.

Дата, час и място на провеждане на търга – 13.11.2026 г., 10:00 ч., КОЦ-Русе ЕООД, гр. Русе, ул. Независимост № 2, кабинет юрисконсулт.
Тръжната документация може да се получи всеки работен ден до 12.11.2026 г., в периода от 7:30 до 15:00 ч., от касата на КОЦ-Русе ЕООД, срещу представяне документ за плащане. 

Цена на тръжната документация – 10,00 евро. 
Депозит за участие – 450 евро. 

Цената на тръжната документация и депозита за участие се внасят по банков път по сметка: ОББ АД, IBAN: BG69UBBS88881000235995. 

Всеки работен ден до 12.11.2026 г., от 10:00 до 12:00 ч., може да бъде извършен оглед на обекта. Контакти по повод оглед на обекта – главен счетоводител, тел. 082 819920.

Необходими документи за участие в търга - Подаването на предложенията за участие в търга се извършва чрез три запечатани плика – един голям (обща опаковка) и два малки. В единия малък плик с надпис „Документи” кандидатът поставя всички документи, посочени в раздел VІІ на Тръжната документация (без ценовата оферта). В другия малък плик с надпис „Оферта” кандидатът поставя офертата (ценовата оферта). Пликовете с надпис „Документи” и с надпис „Оферта” се поставят в трети плик, върху който се отбелязват наименованието на кандидата и предмета на публичния търг с тайно наддаване.

Краен срок за подаване на заявление – 12.11.2026 г., 15:00 ч., в деловодството на КОЦ-Русе ЕООД. 

Дата, час и място на повторното провеждане на търга – При неявяване на кандидати, повторен публичен търг да се проведе на 23.11.2026 г., 10:00 ч., КОЦ-Русе ЕООД, гр. Русе, ул. Независимост № 2, кабинет юрисконсулт.

